เปิด ร.ร.สอนรํามโนราห์ สืบสานวัฒนธรรมพื้นบ้าน
นางศิริพร ทองทวี วัฒนธรรมจังหวัดพัทลุง เผยว่า โนรา หรือ มโนราห์ เป็นศิลปะการแสดง พื้นบ้านแขนงหนึ่งของภาคใต้ และมีถิ่นกำเนิดที่จังหวัด พัทลุง ซึ่งศิลปะการแสดงมโนราห์เป็นการหลอมรวม ด้านความเชื่อ ความกตัญญู และการปฏิบัติตัวทาง สังคมของผู้แสดง ดังนั้นเพื่อเป็นการอนุรักษ์การแสดง มโนราห์ให้เป็นมรดกทางวัฒนธรรมที่ล้ำค่าสืบไป สำนักงานวัฒนธรรมจังหวัดพัทลุงจึงได้เปิดโรงเรียนวัฒนธรรมชุมชนฝึกสอนรำมโนราห์ จังหวัดพัทลุง ตามโครงการเมืองคุณธรรม เมืองวัฒนธรรม เข้มแข็ง ยั่งยืน ในกิจกรรมปลูกฝังคุณธรรมจริยธรรมและค่านิยม ที่พึงประสงค์ โดยใช้สถาบันทางสังคมเป็นฐานขึ้น,สำหรับโรงเรียนต่างๆที่เข้าร่วมโครงการ เบื้องต้น มีทั้งหมด 11 โรงเรียน ประกอบด้วย โรงเรียนบ้านตลิ่งชัน อ.ป่าพะยอม โรงเรียนบ้านโหล๊ะเร็ด อ.ศรีบรรพต โรงเรียนวัดพิกุลทอง อ.ควนขนุน โรงเรียนวัดโคกชะงาย อ.เมืองพัทลุง โรงเรียนวัดเกษตรนิคม อ.ศรีนครินทร์ โรงเรียนวัดเขาวงก์ อ.กงหรา โรงเรียนบ้านท่าลาด อ.เขาชัยสน โรงเรียนบ้านพรุนายขาว อ.ตะโหมด โรงเรียนปากพล อ.บางแก้ว โรงเรียนวัดควนเพ็ง อ.ป่าบอน และโรงเรียนบ้านโคกทราย อ.ปากพะยูน ซึ่งการดำเนินงานดังกล่าวนี้นอกจากเป็นการรักษาไว้ ซึ่งศิลปะการแสดงท้องถิ่นแล้ว ยังเป็นการสร้างรายได้ แก่นักเรียนในระหว่างเรียนอีกด้วย.
โนรา หรือ มโนราห์ เป็นศิลปะการแสดง พื้นบ้านแขนงหนึ่งของภาคใต้ และมีถิ่นกำเนิดที่จังหวัด พัทลุง ซึ่งศิลปะการแสดงมโนราห์เป็นการหลอมรวม ด้านความเชื่อ ความกตัญญู และการปฏิบัติตัวทางสังคมของผู้แสดง
พัทลุง,โนรา,มโนราห์,ศิลปะการแสดงพื้นบ้าน,ภาคใต้,ศิริพร ทองทวี,อนุรักษ์การแสดงมโนราห์,มรดกทางวัฒนธรรม,โรงเรียนวัฒนธรรมชุมชน,ฝึกสอนรำมโนราห์,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ